১৯১৬ সালের ২৩ অক্টোবর ওয়াদি সাফরার হামরায় ফয়সাল ও ক্যাপ্টেন টি ই লরেন্সের সাক্ষাৎ হয়। লরেন্স কায়রোর একজন জুনিয়র ব্রিটিশ সেনা কর্মকর্তা ছিলেন। যুদ্ধপরবর্তী আরব রাষ্ট্রের পরিকল্পনা ইতোমধ্যেই লরেন্সের ছিল এবং এ উদ্দেশ্যে আরব বাহিনীকে নেতৃত্ব দেওয়ার জন্য সঠিক মানুষকে খুজে নেয়ার প্রয়োজনীয়তাও উপলব্ধি করেন।

লরেন্সের সহায়তায় ফয়সাল ব্রিটিশ সেনাবাহিনীকে সহযোগীতা করেন এবং উসমানীয় সাম্রাজ্যের বিরুদ্ধে আরব বিদ্রোহ সংগঠিত করেন। দীর্ঘ অবরোধের পর ফখরুদ্দিন পাশার প্রতিরোধ ভেঙে তিনি মদিনা জয় করেন।

ফয়সালের কিছু সমালোচক তার খ্রিষ্টানদের পাশাপাশি লড়াই করাকে ইসলামের সাথে বিশ্বাসঘাতকতা হিসেবে গণ্য করে; যা ইকবালকে তার বিরুদ্ধে লিখতে উৎসাহিত করে। নবী মুহাম্মাদের বংশধর হলেও ধর্ম নয় বরং আরব জাতীয়তাবাদ ও স্বাধীনতা তার মূল লক্ষ্যবস্তু ছিল।

ফয়সাল প্রথম বিশ্বযুদ্ধের সময় বৃহত্তর সিরিয়া জয় ও দামেস্ক দখল করতে মিত্রবাহিনীকে সাহায্য করেন। ১৯১৮ সালে তিনি সেখানকার নতুন আরব সরকারের সদস্য হন।

প্রথম বিশ্বযুদ্ধ ও আরব বিদ্রোহ
বৃহত্তর সিরিয়া
প্রথম বিশ্বযুদ্ধ পরবর্তীকাল
শান্তি আলোচনায় অংশগ্রহণ